Гюнтер Бруно Фукс
Легитимация

Превод от немски: Венцеслав Константинов, —

chitanka.info

Живея подир стъпките

на полицая, който проверява документите ми.

Живея в мазето на неголяма

съборетина, в старопиталището

за пенсионирания вятър.

Живея в люшкащия се кафез

на папагал, научил наизуст

всичките закони.

Подслонът ми

на площада за обществен безпорядък

е горящият цирк —

моите поздрави

пристигат на ръце при тебе,

моите поздрави

са последни акробати

под пламналия купол.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.